การค้าแบบแลกเปลี่ยนเงินตรง
หลังจากที่ธนาคารแห่งประเทศไทย (ธปท.) ได้เปิดการแลกเปลี่ยนเงินตรงระหว่างเงินบาทกับเงินหยวนกับธนาคารกลางของจีนแล้ว จนมีการเปิดธนาคารชำระดุลเงินหยวนขึ้นในไทยแล้ว ธปท.ก็เปิดฉากเจรจากับธนาคารกลางของประเทศอื่น เพื่อทำการค้าร่วมกันโดยใช้สกุลเงินตรงระหว่างเงินบาทและเงินสกุลของคู่ค้า
1 ส.ค. 2558

หลังจากที่ธนาคารแห่งประเทศไทย (ธปท.) ได้เปิดการแลกเปลี่ยนเงินตรงระหว่างเงินบาทกับเงินหยวนกับธนาคารกลางของจีนแล้ว จนมีการเปิดธนาคารชำระดุลเงินหยวนขึ้นในไทยแล้ว ธปท.ก็เปิดฉากเจรจากับธนาคารกลางของประเทศอื่น เพื่อทำการค้าร่วมกันโดยใช้สกุลเงินตรงระหว่างเงินบาทและเงินสกุลของคู่ค้า
ล่าสุด นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า กำลังเจรจากับธนาคารกลางมาเลเซีย เพื่อสนับสนุนการแลกเปลี่ยนสกุลเงินตรงระหว่างกันในการค้าขายและการลงทุน (Local Currency) โดยเริ่มต้นด้วยการโค้ดราคาเงินตรงระหว่างเงินบาทและเงินริงกิตของมาเลเซีย และมีการผ่อนคลายกฎเกณฑ์ในการถือเงินริงกิตและเงินบาทของนักลงทุนไทยและมาเลเซียมากขึ้น โดยคาดว่าจะใช้เวลาอีกระยะหนึ่งน่าจะประสบความสำเร็จ
“หากคิดมูลค่าการส่งออกและนำเข้าของไทยในอาเซียนถือว่ามาเลเซียมีมูลค่าการค้าขายในอันดับ 1 คือ 6% ของการส่งออกรวม ขณะที่ประเทศ CLMV ซึ่งคือ ลาว เมียนมา กัมพูชา เวียดนาม มีมูลค่าการค้าขายรวมกันที่ 8-9%” ผู้ว่าการ ธปท. กล่าว
ก่อนหน้านี้ ธปท.ได้เจรจากับธนาคารกลางเมียนมาและลาว แต่ขึ้นกับประเทศนั้นว่ามีความพร้อมหรือไม่